Marihuana dhe përdorimi për qëllime mjeksore
Kjo bimë vazhdon të jetë e paligjshme në bazë të ligjit federal amerikan
Kalifornia ka marrë prej kohësh nam si parajsë për ata që përdorin marihuanën. Ky film me personazhet Cheech dhe Chong shtjellon një traditë hipizmi dhe droge që pushtoi Kaliforninë në vitet 60 dhe 70. Për disa përdorues të marihuanës, kjo drogë tani gjendet kollaj. Në këtë klinikë të quajtur Medithrive në San Francisco, punonjësit thonë se mund të blesh marijuanë, nëse ke recetë nga mjeku, gjë që në Kaliforni është e ligjshme në bazë të ligjit shtetëror, por jo federal. Në qytetin Oackland, Klinika Harborside është një qendër edhe më e madhe e shpërndarjes së marihuanës, me 600 pacientë në ditë. Kjo klinikë me 30 mijë anëtarë, ka mbi 20 milionë dollarë xhiro në vit. Klinika operon në bazë të ligjit kalifornian, duke shitur marihuanë për një gamë problemesh shëndeti, thotë themeluesi i saj Steve DeAngelo. Ata që duan të hapin klinikën e tyre të marihuanës mund të marrin përvojë nga Universiteti Oaksterdam, i themeluar nga Richard Lee: Los Anxhelos ka mbi 800 klinika për kanabis, më tepër se dyqane kafeje apo shkolla publike. Disa klinika kanë liçencë operimi nga qyteti, të tjerat u hapën pasi zbuluan një të çarë në ligj. Autoritetet bashkiake thonë se shumë nga klinikat janë të paligjshme dhe janë zotuar t’i mbyllin. Shumica e policëve në Kaliforni e kundërshtojnë me forcë përhapjen e klinikave të marihuanës në këtë shtet. Kim Raney, shefi i policisë së qytetit Covina thotë se beson që, megjithëse marihuana ndihmon të sëmurët, vetëm një numër shumë i vogël përdoruesish, ndoshta 2 për qind janë të sëmurë. Bill Britt shqetësohet se përdorimi i marihuanës mund të kufizohet. Ai ka kaluar poliomelitin kur ishte fëmijë dhe thotë se marihuana e ndihmon pa pasur nevojë për shumë ilaçe të tjera. Ai përdor disa herë në ditë një pajisje me avuj marihuane. Ata që marrin marihuanë thonë se nuk duhet të konsiderohet si drogë e paligjshme. Marihuana, thonë ata, duhet të taksohet si duhani apo alkooli. Por kundërshtarët e marihuanës thonë se legalizimi i marihuanës nuk duhet bërë pa një debat publik. Si përkrahësit, edhe kundërshtarët e klinikave të marihuanës pohojnë se ligjet aktuale që kontrollojnë përdorimin e marihuanës mjekësore janë çorientuese dhe tani duhet që gjykatat të vendosin se si dhe për ç’nevoja mund të blihet marihuana. //ii